CELEX: C2007/269/09
Language: el
Date: 2007-11-10 00:00:00
Title: Υπόθεση C-16/05: Απόφαση του Δικαστηρίου (δεύτερο τμήμα) της 20ής Σεπτεμβρίου 2007 (αίτηση του House of Lords -Ηνωμένο Βασίλειο- για την έκδοση προδικαστικής αποφάσεως) — The Queen, Veli Tum, Mehmet Dari κατά Secretary of State for the Home Department (Συμφωνία Συνδέσεως ΕΟΚ-Τουρκίας — Άρθρο 41, παράγραφος 1, του προσθέτου πρωτοκόλλου — Ρήτρα standstill — Περιεχόμενο — Νομοθεσία κράτους μέλους με την οποία θεσπίσθηκαν, μετά την έναρξη ισχύος του προσθέτου πρωτοκόλλου, νέοι περιορισμοί όσον αφορά την είσοδο Τούρκων υπηκόων στο έδαφός του, προκειμένου να ασκήσουν την ελευθερία εγκαταστάσεως)

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/4
            
         Απόφαση του Δικαστηρίου (δεύτερο τμήμα) της 20ής Σεπτεμβρίου 2007 (αίτηση του House of Lords -Ηνωμένο Βασίλειο- για την έκδοση προδικαστικής αποφάσεως) — The Queen, Veli Tum, Mehmet Dari κατά Secretary of State for the Home Department
   (Υπόθεση C-16/05) (1)
   
   (Συμφωνία Συνδέσεως ΕΟΚ-Τουρκίας - Άρθρο 41, παράγραφος 1, του προσθέτου πρωτοκόλλου - Ρήτρα standstill - Περιεχόμενο - Νομοθεσία κράτους μέλους με την οποία θεσπίσθηκαν, μετά την έναρξη ισχύος του προσθέτου πρωτοκόλλου, νέοι περιορισμοί όσον αφορά την είσοδο Τούρκων υπηκόων στο έδαφός του, προκειμένου να ασκήσουν την ελευθερία εγκαταστάσεως)
   (2007/C 269/09)
   Γλώσσα διαδικασίας: η αγγλική
   Αιτούν δικαστήριο
   House of Lords
   Διάδικοι στην υπόθεση της κύριας δίκης
   The Queen, Veli Tum, Mehmet Dari
   κατά
   Secretary of State for the Home Department
   Αντικείμενο της υποθέσεως
   Προδικαστική — House of Lords — Ερμηνεία του άρθρου 41, παράγραφος 1, του Προσθέτου Πρωτοκόλλου της Συμφωνίας Συνδέσεως, που υπεγράφη στις Βρυξέλλες στις 23 Νοεμβρίου 1970, και αποτελεί παράρτημα της Συμφωνίας Σύνδεσης Ευρωπαϊκής Οικονομικής Κοινότητας και Τουρκίας περί των ληπτέων μέτρων για την έναρξη ισχύος του (ΕΕ ειδ. έκδ. 11/002, σ. 151) — Ευχέρεια των κρατών μελών να εισάγουν νέους περιορισμούς όσον αφορά την πρόσβαση στο έδαφός τους Τούρκων υπηκόων που επιθυμούν να αναπτύξουν επιχειρηματικές δραστηριότητες
   Διατακτικό της αποφάσεως
   Το άρθρο 41, παράγραφος 1, του προσθέτου πρωτοκόλλου, που υπογράφηκε στις 23 Νοεμβρίου 1970 στις Βρυξέλλες και συνήφθη, εγκρίθηκε και επικυρώθηκε εξ ονόματος της Κοινότητας με τον κανονισμό (ΕΟΚ) 2760/72 του Συμβουλίου, της 19ης Δεκεμβρίου 1972, έχει την έννοια ότι απαγορεύει τη θέσπιση, μετά την ημερομηνία κατά την οποία το πρωτόκολλο αυτό άρχισε να ισχύει ως προς το οικείο κράτος μέλος, νέων περιορισμών στην άσκηση της ελευθερίας εγκαταστάσεως, περιλαμβανομένων και όσων αφορούν τις ουσιαστικές και/ή τις διαδικαστικές προϋποθέσεις για την πρώτη είσοδο στο έδαφος του κράτους αυτού Τούρκων υπηκόων που επιθυμούν να ασκήσουν επαγγελματική δραστηριότητα στο κράτος αυτό.
   
      (1)  ΕΕ C 69 της 19.3.2005.